A4-0343/96

Päätös neuvoston vahvistamasta yhteisestä kannasta neuvoston direktiivin antamiseksi tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY muuttamisesta (C4-0371/96 - 94/0078(SYN))

(Yhteistoimintamenettely: toinen käsittely)

Euroopan parlamentti, joka

- ottaa huomioon neuvoston yhteisen kannan C4-0371/96 - 94/0078(SYN) ((EYVL C 248, 26.8.1996, s. 75)),

- ottaa huomioon ensimmäisessä käsittelyssä antaman lausuntonsa ((EYVL C 287, 30.10.1995, s. 83)) komission ehdotuksesta neuvostolle (KOM(93)0575 ((EYVL C 130, 12.5.1994, s. 8)),

- ottaa huomioon komission muutetun ehdotuksen (KOM(95)0720) ((EYVL C 81, 19.3.1996, s. 14)),

- neuvoston kuultua sitä EY:n perustamissopimuksen 189 c artiklan mukaisesti,

- ottaa huomioon työjärjestyksensä 67 artiklan,

- ottaa huomioon ympäristö-, terveys- ja kuluttajansuojavaliokunnan suosituksen toiseen käsittelyyn (A4-0343/96),

1. Tarkistaa yhteistä kantaa seuraavasti;

2. Kehottaa puhemiestään välittämään tämän päätöksen neuvostolle ja komissiolle.

(Tarkistus 1)

Johdanto-osan 2 kappale a (uusi)

>EP:n äänestyksessä hyväksytty teksti>

2a. perustamissopimuksen 130 r artiklan 2 kohdan mukaisesti yhteisön ympäristöpolitiikka perustuu ennaltavarautumisen periaatteelle ja periaatteille, joiden mukaan ennalta ehkäiseviin toimiin olisi ryhdyttävä ja ympäristövahingot olisi torjuttava ensisijaisesti niiden lähteellä,

(Tarkistus 3)

Johdanto-osan 2 kappale b (uusi)

>EP:n äänestyksessä hyväksytty teksti>

2b. tämä direktiivi pitäisi laajentaa kattamaan kaikki yhteisön hankkeet ja ohjelmat, koska yhteisön viidennen ympäristöä ja kestävää kehitystä koskevan poliittisen toimintaohjelman mukaisesti on tärkeää integroida ympäristöpolitiikka täydellisesti muihin politiikan aloihin kaikkien tärkeiden yhteiskunnan toimijoiden (hallintovirkamiehet, yritykset, kansalaiset) aktiivisen osallistumisen kautta laajentamalla ja syventämällä keinoja,

(Tarkistus 4)

Johdanto-osan 5 kappale

>Alkuperäinen teksti>

5. on aiheellista tehdä lisäyksiä niiden hankkeiden luetteloon, joilla on merkittäviä ympäristövaikutuksia ja joista on tämän vuoksi yleensä tehtävä järjestelmällinen arviointi;

>EP:n äänestyksessä hyväksytty teksti>

5. on aiheellista tehdä lisäyksiä niiden hankkeiden luetteloon, joilla on merkittäviä ympäristövaikutuksia ja joista on tämän vuoksi tehtävä järjestelmällinen arviointi;

(Tarkistus 6)

1 ARTIKLAN -1 KOHTA (uusi)

1 artiklan 1 kohta (direktiivi 85/337/ETY)

>EP:n äänestyksessä hyväksytty teksti>

-1. Korvataan 1 artiklan 1 kohta seuraavasti:

«Tämä direktiivi koskee sellaisten julkisten tai yksityisten hankkeiden ja yhteisön tai kansallisten ohjelmien ympäristövaikutusten arviointia, joilla on todennäköisesti merkittävä vaikutus ympäristöön.»

(Tarkistus 13)

1 ARTIKLAN 7 KOHTA

5 artiklan 1 kohdan johdantokappale (direktiivi 85/377/ETY)

>Alkuperäinen teksti>

1. Niiden hankkeiden osalta, joiden ympäristövaikutukset on 4 artiklan mukaan arvioitava 5-10 artiklan mukaisesti, jäsenvaltioiden on toteutettava tarpeelliset toimenpiteet sen varmistamiseksi, että hankkeesta vastaava toimittaa asianmukaisessa muodossa liitteessä IV tarkemmin määritellyt tiedot silloin, kun:

>EP:n äänestyksessä hyväksytty teksti>

1. Niiden hankkeiden osalta, joiden ympäristövaikutukset on 4 artiklan mukaan arvioitava 5-10 artiklan mukaisesti, jäsenvaltioiden on toteutettava tarpeelliset toimenpiteet sen varmistamiseksi, että toimivaltainen viranomainen antaa niille, joita asia koskee, mahdollisuuden tehdä huomautuksia, sopien asiasta 6 artiklassa tarkoitettujen viranomaisten kanssa ja kuultuaan hankkeesta vastaavaa, ennen kuin liitteessä IV määrätyt ne tiedot määritellään, jotka hankkeesta vastaavan on toimitettava, asianmukaisessa muodossa, silloin, kun:

(Tarkistus 15)

1 ARTIKLAN 8 KOHDAN 2 TOINEN ALAKOHTA

6 artiklan 2 kohta (direktiivi 85/377/ETY)

>Alkuperäinen teksti>

Korvataan 6 artiklan 2 kohdassa sanat «ennen hankkeen aloittamista» sanoilla «ennen luvan myöntämistä».

>EP:n äänestyksessä hyväksytty teksti>

Korvataan 6 artiklan 2 kohta seuraavasti:

"2. Jäsenvaltioiden on valvottava, että

- kaikki 5 artiklan mukaisesti kerätyt tiedot ja pyynnöt maankäyttöluvista asetetaan julkisesti nähtäväksi niin pian kuin ne ovat saatavissa,

- kansalaisille, joita asia koskee, annetaan mahdollisuus ilmaista mielipiteensä kirjallisesti ja/tai julkisessa kuulemistilaisuudessa kohtuullisen ajan kuluessa ennen kuin maankäyttölupa myönnetään».

(Tarkistus 16)

1 ARTIKLAN 9 KOHTA

7 artiklan 4 kohta (direktiivi 85/377/ETY)

>Alkuperäinen teksti>

4. Jäsenvaltiot, joita asia koskee, ryhtyvät neuvotteluihin mm. hankkeen mahdollisista rajat ylittävistä vaikutuksista ja toimenpiteistä näiden vaikutusten vähentämiseksi tai poistamiseksi.

>EP:n äänestyksessä hyväksytty teksti>

4. Jäsenvaltiot, joita asia koskee, ryhtyvät neuvotteluihin ja määräävät kohtuullisen aikataulun neuvotteluille, jotka koskevat

i) liitteen IV 2 kohdassa tarkoitettujen hankkeiden vaihtoehtoisia ratkaisuja, mukaan lukien nollavaihtoehtoa ja ympäristöystävällisintä vaihtoehtoa,

(ii) toimenpiteitä, jotka voidaan toteuttaa kielteisten rajat ylittävien vaikutusten ja terveydellisten haittojen välttämiseksi, vähentämiseksi ja mahdollisesti poistamiseksi.

(Tarkistus 20)

2 ARTIKLAN TOINEN ALAKOHTA

>Alkuperäinen teksti>

Tämän kertomuksen perusteella komissio tekee neuvostolle tarvittaessa täydentäviä ehdotuksia sen varmistamiseksi, että tämän direktiivin soveltamista yhteensovitetaan vastaisuudessakin.

>EP:n äänestyksessä hyväksytty teksti>

Tämän kertomuksen perusteella komissio tekee Euroopan parlamentille ja neuvostolle tarvittaessa täydentäviä ehdotuksia sen varmistamiseksi, että tämän direktiivin soveltamista yhteensovitetaan vastaisuudessakin.

(Tarkistus 42)

3 ARTIKLAN 1 KOHDAN ENSIMMÄINEN ALAKOHTA

>Alkuperäinen teksti>

1) Jäsenvaltioiden on saatettava tämän direktiivin noudattamisen edellyttävät lait, asetukset ja hallinnolliset määräykset voimaan viimeistään 31. päivänä joulukuuta 1997. Niiden on ilmoitettava tästä komissiolle viipymättä.

>EP:n äänestyksessä hyväksytty teksti>

1) Jäsenvaltioiden on saatettava tämän direktiivin noudattamisen edellyttävät lait, asetukset ja hallinnolliset määräykset voimaan viimeistään kahden vuoden kuluessa niiden julkaisemisesta. Niiden on ilmoitettava tästä komissiolle viipymättä.

(Tarkistus 43)

3 ARTIKLAN 2 KOHTA

>Alkuperäinen teksti>

2. Jos lupahakemus jätetään toimivaltaiselle viranomaiselle ennen 1. päivää tammikuuta 1998 direktiivin 85/337/ETY määräyksiä, sellaisina kuin ne olivat ennen näitä muutoksia sovelletaan edelleen.

>EP:n äänestyksessä hyväksytty teksti>

2. Jos lupahakemus jätetään toimivaltaiselle viranomaiselle ennen 1 kohdassa määrätyn määräajan päättymistä direktiivin 85/337/ETY määräyksiä, sellaisina kuin ne olivat ennen näitä muutoksia sovelletaan edelleen.

(Tarkistus 22)

LIITE

Liite I, 2 kohta (direktiivi 85/377/ETY)

>Alkuperäinen teksti>

2. - Lämpövoimalaitokset ja muut polttolaitokset, joiden lämmöntuotto on vähintään 300 megawattia ja

>EP:n äänestyksessä hyväksytty teksti>

2. - Lämpövoimalaitokset ja muut polttolaitokset, joiden lämmöntuotto on vähintään 100 megawattia

>Alkuperäinen teksti>

- ydinvoimalaitokset ja muut ydinreaktorit mukaan lukien näiden laitosten tai reaktoreiden purkaminen tai käytöstä poistaminen (lukuun ottamatta halkeamis- ja hyötämiskelpoisten aineiden tuotantoon ja konversioon tarkoitettuja tutkimuslaitoksia, joiden suurin jatkuva lämpöteho ei ylitä yhtä kilowattia)

>EP:n äänestyksessä hyväksytty teksti>

- ydinvoimalaitokset ja muut ydinreaktorit mukaan lukien näiden laitosten tai reaktoreiden purkaminen tai käytöstä poistaminen (lukuun ottamatta halkeamis- ja hyötämiskelpoisten aineiden tuotantoon ja konversioon tarkoitettuja tutkimuslaitoksia, joiden suurin jatkuva lämpöteho ei ylitä yhtä kilowattia), ja

- muut sähkövoimalaitokset (erityisesti vesivoimalaitokset), joiden sähkön tuotto on 30 megavattia tai enemmän.

(Tarkistus 23)

LIITE

Liite I, 7 kohta, c alakohta (direktiivi 85/377/ETY)

>Alkuperäinen teksti>

c) Vähintään nelikaistaisen uuden tien rakentaminen tai kaksikaistaisen tai sitä kapeamman tien uudelleenlinjaus ja/tai leventäminen siten, että tiestä tulee vähintään nelikaistainen, jos tällainen yhtäjaksoinen uusi tie tai uudelleenlinjattu ja/tai levennetty tien osa on vähintään 10 kilometrin pituinen.

>EP:n äänestyksessä hyväksytty teksti>

c) Vähintään nelikaistaisen uuden tien rakentaminen tai kaksikaistaisen tai sitä kapeamman tien uudelleenlinjaus ja/tai leventäminen siten, että tiestä tulee monikaistainen, jos tällainen yhtäjaksoinen uusi tie tai uudelleenlinjattu ja/tai levennetty tien osa on vähintään 10 kilometrin pituinen.

(Tarkistus 28)

LIITE

Liite I, 18 kohta a (uusi) (direktiivi 85/377/ETY)

>EP:n äänestyksessä hyväksytty teksti>

18a. Suurten alueiden metsänhakkuut

(Tarkistus 39)

LIITE

Liite I, 20 kohta (direktiivi 85/337/ETY)

>Alkuperäinen teksti>

20. Jännitteeltään vähintään 225 kV:n ja pituudeltaan yli 15 km:n mittaisten maanpäällisten voimajohtojen rakentaminen.

>EP:n äänestyksessä hyväksytty teksti>

20. Jännitteeltään vähintään 220 kV:n voimajohtojen rakentaminen.

(Tarkistus 38)

LIITE

Liite IV, 2 kohta (direktiivi 85/377/ETY)

>Alkuperäinen teksti>

2. Pääpiirteinen esitys hankkeesta vastaavan selvittämistä pääasiallisista toimenpidevaihtoehdoista sekä selvitys valintaan johtaneista syistä, ottaen huomioon ympäristövaikutukset.

>EP:n äänestyksessä hyväksytty teksti>

2. Pääpiirteinen esitys hankkeesta vastaavan selvittämistä pääasiallisista toimenpidevaihtoehdoista sekä selvitys valintaan johtaneista syistä, ottaen huomioon ympäristövaikutukset.